डेढ़ दर्जन पुलिस अधिकारियों का तबादला
पलामू एसपी मयूर पटेल ने डेढ़ दर्जन पुलिस अधिकारियों का तबदला प्रशासनिक दृष्टिकोण से किया है। पदाधिकारियों को 24 घंटा के भीतर स्थानांतरित स्थान पर योगदान करने का आदेश दिया गया है। जानकारी के अनुसार पुलिस केंद्र ने प्रतीक्षारत एसआई शिव नारायण कामत को रेहला का थाना प्रभारी बनाया गया है, मनातू के थाना प्रभारी लव कुमार को छतरपुर, छतरपुर के थाना प्रभारी मुकेश कुमार पांडे को पाटन, तरहसी के थाना प्रभारी विजय चंद्र चौधरी को पांडू का थाना प्रभारी बनाया गया है।
इसी तरह पांडू के थाना प्रभारी केदार राम को तरहसी थाना का प्रभार सौंपा गया है। चुनाव कोषांग प्रभारी रामाधार चौधरी को पंड़वा का नया थानेदार बनाया गया है। पुलिस केंद्र में प्रतीक्षारत एसआई अभिजीत गौतम को देवरी का ओपी प्रभारी बनाया गया है, छतरपुर थाना में पदस्थापित नेशात अहमद को पीपराटाड़ का थाना प्रभारी बनाया गया है, छतरपुर थाना में ही पदस्थापित बाबूराम भगत को नौडीहा थाना में पदस्थापित किया गया है। वहीं पंड़वा थाना प्रभारी तारिक अनवर, पाटन थाना प्रभारी संतोष कुमार, देवरी ओपी प्रभारी विमल लकड़ा, पीपरा थाना प्रभारी रविन्द्र प्रसाद सिंह को लाइन हाजिर किया गया है।
hin_Deva hin_Deva hin_Deva